Z archívu
Leo Singer
Bratislavský Magistrát zbabral ostatné prerokovanie pripomienok občanov k návrhu Územného plánu Bratislavy. O tom sa už kriticky popísalo dosť.
Preto by bolo opakovaním znova pripomínať, že Magistrát konštantne podceňuje prerokovania závažných dokumentov s občanmi, že takéto podujatia kvalitne nepripravuje a že si to najviac odskáču práve tí obyvatelia, ktorí ešte nestratili záujem o verejné dianie v meste. Atmosféra stresu, hluku, nedostatku vzduchu a miesta, ako aj nemožnosť ovplyvniť úradnícke rozhodnutia o osude pripomienok zrejme odradia aj najväčších ctiteľov občianskej participácie od ďalšej účasti. (Predčasne odchádzajúci starší pán to predierajúc sa hlučným davom zo Zrkadlovej siene sklamane komentoval: "Toto je Babylon! To je formalita, ponižujúca formalita!")(21. 03. 2006)
Linka na dnes
Český internetový časopis snažiaci sa na hlboko odbornej úrovni zaoberať jednak krachom sovietskeho systému a jednak východiskami pre budúcnosť. Jeho základným presvedčením je podľa všetkého viera v nutnosť spojenia marxizmu a trhovej ekonomiky.